smcproject/ml-wiki-sentences huggingface dataset:
ഭാരത് ഇലക്ട്രോണിക്സ് ലിമിറ്റഡ് കമ്പനിയിലെ എൻജിനീയറായിരുന്ന രംഗരാജൻ അഥവാ സുജാത രംഗരാജൻ ആയിരുന്നു ഇലക്ട്രോണിക് വോട്ടിംഗ് മെഷീനിന്റെ രൂപകല്പനയ്ക്കും നിർമ്മാണത്തിനും മേൽനോട്ടം നൽകിയത്.
ആ സമയത്ത് "ഇലക്ട്രോണിക്കലി ഓപ്പറേറ്റഡ് വോട്ട് കൗണ്ടിങ് മെഷീൻ" എന്ന് പേര് നൽകിയ വോട്ടിംഗ് മെഷീനാണ് ഇന്ന് തിരഞ്ഞെടുപ്പുകൾക്കു വേണ്ടി ഇന്ത്യയിൽ ഉപയോഗിച്ചു വരുന്നത്.
രംഗരാജൻ ഡിസൈൻ ചെയ്ത യഥാർത്ഥ പതിപ്പുകൾ ഇന്ത്യയിലെ ആറ് നഗരങ്ങളിലുള്ള പ്രദർശനങ്ങളിൽ പ്രദ‍ർശിപ്പിക്കപ്പെട്ടിട്ടുണ്ട്.
ഭാരത് ഇലക്ട്രോണിക്സ് ലിമിറ്റഡിന്റെയും ഇലക്ട്രോണിക്സ് കോർപ്പറേഷൻ ഓഫ് ഇന്ത്യ ലിമിറ്റഡിന്റെയും സഹകരണത്തോടെ 1989 - ൽ കേന്ദ്ര തിരഞ്ഞെടുപ്പു കമ്മീഷൻ ഇലക്ട്രോണിക് വോട്ടിംഗ് മെഷീനുകളെ കമ്മീഷൻ ചെയ്തു.
വി.എമ്മുകളുടെ വ്യാവസായിക ഡിസൈനർമാർ ഐ.ഐ.ടി ബോംബെയിലെ ഇൻഡസ്ട്രിയൽ ഡിസൈൻ സെന്ററിലെ അധ്യാപകരായിരുന്നു.
1982 - ൽ കേരളത്തിലെ നോർത്ത് പറവൂർ നിയമസഭാ മണ്ഡലത്തിൽ നടന്ന ഉപതിര‍ഞ്ഞെടുപ്പിലായിരുന്നു ആദ്യമായി പരീക്ഷണാടിസ്ഥാനത്തിൽ വളരെ കുറച്ച് പോളിങ് സ്റ്റേഷനുകളിൽ ഇലക്ട്രോണിക് വോട്ടിംഗ് മെഷീനുകൾ ഉപയോഗിച്ചത്.
↑ {{ cite conference }} : External link in | conferenceurl= ( help ) ; Unknown parameter | conferenceurl= ignored ( | conference-url= suggested) ( help ) ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ Used in Hazaribagh District.
എറ്റ്ന, കാലിഫോർണിയ
എറ്റ്ന , അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സിസ്ക്യൂ കൗണ്ടി യിലെ സ്കോട്ട് വാലി മേഖലയിൽ സ്ഥിതിചെയ്യുന്ന ഒരു നഗരമാണ്.
2000 ലെ സെൻസസിലെ 781 ൽ നിന്ന് ജനസംഖ്യ 2010 ലെ സെൻസസിൽ 737 ആയി കുറഞ്ഞിരുന്നു.
എറ്റ്ന നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 41°27′26″N 122°53′49″W ﻿ / ﻿ 41.45722°N 122.89694°W ﻿ / 41.45722; -122.89694 (41.457350, -122.896875)ആണ്.
വടക്കൻ കാലിഫോർണിയയിൽ ഒറിഗൺ അതിർത്തിക്കു സമീപം സ്കോട്ട് താഴ്വരയിൽ ഗ്രീൻവ്യൂ നഗരത്തിൻറെ സെൻസസ് നിയുക്ത സ്ഥലത്തിനും ഫോർട്ട് ജോൺസ് നഗരത്തിനും കല്ലഹാനിലെ സംയോജിപ്പിക്കപെടാത്ത സമൂഹത്തിനും അടുത്തായിട്ടാണ് എറ്റ്ന നഗരം സ്ഥിതിചെയ്യുന്നത്.
എറോൻ
ആദിമഗോത്രങ്ങളുടെ തനതായ കൃഷി സമ്പ്രദായമായ പുനം കൃഷിയ്ക്കുപയോഗിച്ചിരുന്ന ഒരു നെൽവിത്താണ് എറോൻ .
170 മുതൽ 175 ദിവസം വരെയാണ് ഈയിനം നെല്ലിന്റെ മൂപ്പ്.
അഞ്ചടിയോളം ഉയരത്തിൽ വളരും.
മണികൾക്ക് കറുപ്പുനിറമാണ് .
30-38 മേനിവിളവ് സാധാരണയായി ലഭിക്കും.
കതിരിൽ മണികളുടെ എണ്ണം സാധാരണയിൽ കവിഞ്ഞുണ്ടാകും.
മണികളുടെ ഇരുഭാഗത്തുമായി ചിറകുകൾ പോലുള്ള പ്രത്യേക വളർച്ചയുണ്ടാവും.
ഈ പേരുവന്നതിനുപിന്നിൽ ഒരു കഥ പ്രചാരത്തിലുണ്ട്.
ഒരേ അതിരിൽ തൊട്ടടുത്ത് താമസിക്കുന്ന കൃഷിക്കാരായ രണ്ട് അയൽക്കാരിൽ ഒരാൾ, മറ്റൊരാളോട് കൃഷിയ്ക്ക് ഒരു പൊതി വിത്ത് കുറവ് വന്നതിനാൽ, വിത്ത് കടം ചോദിച്ചു.
അസൂയാലുവായ ഒരു കൃഷിക്കാരൻ വിത്ത് മുളയ്ക്കാതിരിക്കാൻ പുഴുങ്ങിയിട്ടാണ് കൊടുത്തത്.
രണ്ടുപേരും വിത്ത് വിതച്ചപ്പോൾ അത്ഭുതമെന്നൊണം, ചതി നടത്തിയ പുഴുങ്ങാത്ത നല്ല വിത്ത് വിതച്ച കൃഷിക്കാരന്റെ  വിത്ത് മുളച്ചില്ല.
പുഴുങ്ങിയ വിത്ത് വിതച്ച കൃഷിക്കാരന്റെ നെല്ല് മുളയ്ക്കുകയും ചെയ്തു.
അത് മാത്രമല്ല കതിരു വിരിഞ്ഞപ്പോൾ നെന്മണികൾക്കെല്ലാം ഈരണ്ടു ചിറക് (എറക്) ഉണ്ടായിരുന്നു.
എറകുപോലെ പ്രത്യേകവളർച്ചയുള്ള ഈ നെൽവിത്തിനെ എറോൻ എന്ന് വിളിക്കുന്നു.
എറ്റീൻ ജെഫ്രോയ് സെന്റ്-ഹിലൈർ
ഫ്രഞ്ചുകാരനായ ഒരു പ്രകൃതിസ്നേഹിയും "unity of composition" എന്ന തത്ത്വത്തിന്റെ ഉപജ്ഞാതാവുമായിരുന്നു എറ്റീൻ ജെഫ്രോയ് സെന്റ്-ഹിലൈർ  Étienne Geoffroy Saint-Hilaire (15 ഏപ്രിൽ 1772 – 19 ജൂൺ 1844).
ലാമാർക്കിന്റെ സഹപ്രവർത്തകനായിരുന്ന ഇദ്ദേഹം ലാമാർക്കിന്റെ പരിണാമസിദ്ധാന്തത്തെ വ്യാപിപ്പിക്കുകയും ന്യായീകരിക്കുകയും ചെയ്തു.
French author Honoré de Balzac dedicated his novel Le Père Goriot to Saint-Hilaire, "as a tribute of admiration for his labors and his genius."
ഇതും കാണുക Cuvier–Geoffroy debate കുറിപ്പുകൾ അവലംബം This article incorporates text from the Encyclopædia Britannica Eleventh Edition , a publication now in the public domain .
അധികവായനയ്ക്ക് {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) {{ cite journal }} : Cite journal requires | journal= ( help ) പുറത്തേക്കുള്ള കണ്ണികൾ Works by or about എറ്റീൻ ജെഫ്രോയ് സെന്റ്-ഹിലൈർ at Internet Archive Étienne Geoffroy Saint Hilaire Collection, American Philosophical Society van den Biggelaar J. A. M., Edsinger-Gonzales E. Schram F. R. (2002).
"The improbability of dorso-ventral axis inversion during animal evolution, as presumed by Geoffroy Saint Hilaire".
Contributions to Zoology 71 (1/3).
HTM Archived 2012-03-28 at the Wayback Machine .
എറ്റുമാനൂർ ബ്ലോക്ക് പഞ്ചായത്ത്
കോട്ടയം ജില്ലയിലെ 11 ബ്ലോക്കു പഞ്ചായത്തുകളിൽപെട്ട ഒന്നാണ് ഏറ്റുമാനൂർ ബ്ലോക്ക് പഞ്ചായത്ത് .
ഏറ്റുമാനൂരിൽ കച്ചേരിക്കുന്ന് എന്നറിയപ്പെടുനന ഒരു കുന്നിൻ മുകളിലാണ് ബ്ലോക്ക് ഓഫീസ് സ്ഥിതി ചെയ്യുന്നത്.
ഏകദേശം ഒന്നര നൂറ്റാണ്ടു പഴക്കമുളള കോടതിയോട് ചേർന്നാണ് ബ്ലോക്ക് പഞ്ചായത്തിന്റെ കെട്ടിടം സ്ഥിതി ചെയ്യുന്നത്.
തുരുവാർപ്പ്, കുമരകം, അയ്മനം, നീണ്ടൂർ, അതിരമ്പുഴ, ആർപ്പൂക്കര ഗ്രാമ പഞ്ചായത്തുകൾ ഉൾപ്പെടുന്നതാണ് ബ്ലോക്കു പഞ്ചായത്തിന്റെ അധികാര പരിധി.
ലോക പ്രശസ്തമായ വിനോദ സഞ്ചാരകേന്ദ്രവും ജീവിത കാലത്ത് ഒരു മനുഷ്യൻ കണ്ടിരിക്കേണ്ട സ്ഥലമായി ലോക ടൂറിസം രംഗത്തെ പല പ്രശസ്ത ഏജൻസികളും തിരഞ്ഞെടുത്തതുമായ കുമരകം ടൂറിസ്റ്റ് കേന്ദ്രം ഈ ബ്ലോക്ക് പഞ്ചായത്തിലാണ് സ്ഥിതി ചെയ്യുന്നത്.
ബുക്കർ പ്രൈസ് മേടിയ അരുന്ദതീ റോയിയുടെ നോവലായ കൊച്ചു കാര്യങ്ങളുടെ തമ്പുരാൻ (GOD OF SMZLL THINKS) എന്ന കൃതിയുടെ പശ്ചാത്തലവും ഈ ബേലോക്കു പഞ്ചായത്ത് പരിധിയിൽപ്പെട്ട അയ്മനം എന്ന സ്ഥലമാണ്.
കോട്ടയം മെഡിക്കൽ കോളേജ്, കുട്ടികളുടെ ആശുപത്രി തുടങ്ങിയവയും ഈ ബ്ലോക്കു പഞ്ചായത്ത്  പരിധിയിലാണ്.
ഇന്ത്യയുടെ അക്ഷര നഗരം എന്നറിയപ്പെടുന്ന കോട്ടയം പട്ടണത്തോട് തൊട്ടു ചേർന്നു കിടക്കുന്ന ഒരുപഗ്രഹ നഗരമായ ഏറ്റുമാനൂരിലെ നൂറ്റാണ്ടുകൾ  പഴക്കമുള്ള ശിവക്ഷേത്രവും അവിടുത്തെ ഏഴരപ്പൊന്നാനയും പ്രശസ്തമാണ്.
ഇപ്പോൾ ഏറ്റുമാനൂർ ബ്ലോക്കു പഞ്ചായത്ത് ഓഫീസ് സ്ഥിതിചെയ്യുന്ന സ്ഥലം ആദ്യ കാലത്ത് ആയുർവേദ പഠനശാല സ്ഥിതി ചെയ്തിരുന്നു എന്നു പറയപ്പെടുന്നു.
അതിന്റെ ആവശ്യത്തിലേക്കായി രണ്ടര നൂറ്റാണ്ടു മുൻപ് നിർമിച്ച കിണറാണ് ഇന്നും ബ്ലോക്കാ ഓഫീസിലെ ആവശ്യങ്ങൾക്കായി ജലം നൽകിവരുന്നത്.
ആയുർവേദ പഠനശാല നിന്നു പോയതോടെ ആദ്യം മജിസ്ട്രേറ്റ് കോടതിയും തുടർന്ന് ജനറൽ ആശുപത്രിയും ഇവിടെ പ്രവർത്തിച്ചിരുന്നു.
ഈ ആശുപത്രി ഏറ്റുമാനൂർ പട്ടണത്തിലേക്ക് മാറിയതോടെ അത്രയും കാലം മാന്നാനത്ത് പ്രവർത്തിച്ചിരുന്ന ബ്ലോക്ക് പഞ്ചായത്ത് ഓഫീസ് ഇവിടേക്ക് മാറ്റുകയും പുതിയ കെട്ടിടം ബ്ലോക്കിനായി നിർമിച്ച് 1969-ൽ അന്നത്തെ പഞ്ചായത്ത് മന്ത്രി ജനാബ് അവൌതർകുട്ടി നാഹ ഉദ്ഘാടനം നടത്തുകയും ചെയ്തു.
എറൗണ്ട് ദ വേൾഡ‍് ഇൻ എയ്റ്റി ഡേയ്സ്
എറൗണ്ട് ദ വേൾഡ് ഇൻ എയ്റ്റി ഡേയ്സ് (ഫ്രഞ്ച് : ലെ ടൂർ ഡു മോണ്ടേ എൻ ക്വാട്രേ-വിൻഗട്സ് ജോർസ്) എന്നത് ഫ്രഞ്ച് സാഹിത്യകാരനായ ജൂൾസ് വേൺ എഴുതിയ ഒരു ക്ലാസിക് സാഹസിക നോവലാണ്.
1873 ലാണ് ഈ നോവൽ പ്രസിദ്ധീകരിച്ചത്.
ലണ്ടനിലെ ഫീലിയാസ് ഫോഗ് എന്ന ധനികനും അദ്ദേഹത്തിന്റെ പുതുതായി നിയമിക്കപ്പെട്ട പാസ്സെപാർട്ടൗട്ട് എന്ന ജോലിക്കാരനും കൂടി 80 ദിവസം കൊണ്ട് ലോകം ചുറ്റാനായി നടത്തുന്ന സാഹസിക പര്യടനമാണ് കഥയുടെ ഇതിവൃത്തം.
റിഫോം ക്ലബ്ബിൽവച്ച് ഫീലിയാസ് ഫോഗ് 80 ദിവസം കൊണ്ട് ലോകം ചുറ്റിവരാമെന്ന് സുഹൃത്തുക്കളുമായി 20000 പൗണ്ടിന് പന്തയം വയ്ക്കുന്നു.
അതിനുശേഷം ജോലിക്കാരനുമായി അദ്ദേഹം ലോകപര്യടനത്തിന് പുറപ്പെടുന്നു.
യാത്രയുടെ വിവിധ ഘട്ടങ്ങൾ (യഥാർത്ഥത്തിൽ ഉണ്ടാക്കിയ രൂപരേഖ) ലണ്ടൻ , യുണൈറ്റഡ് കിങ്ഡം മുതൽ സൂയസ് കനാൽ വഴി ഈജിപ്റ്റ് റെയിൽ വഴി ഇറ്റലിയിലെ  ബ്രിൻഡിസിയിൽ.
ആവിക്കപ്പൽ വഴി ( മംഗോളിയ) മെഡിറ്ററേനിയൻ കടലിനു കുറുകേ.
07 ദിനങ്ങൾ സൂയസ് മുതൽ മുംബൈ , ഇന്ത്യ ആവക്കപ്പൽ വഴി (മംഗോളിയ) ചെങ്കടനിനു കുറുകേയും ഇന്ത്യൻ മഹാസമുദ്രത്തിനു കുറുകേയും.
13 ദിനങ്ങൾ മുംബൈ മുതൽ കൊൽക്കത്ത , ഇന്ത്യ തീവണ്ടി മാർഗ്ഗം 03 ദിനങ്ങൾ കൊൽക്കത്ത മുതൽ വിക്ടോറിയ, ഹോങ്കോങ്ങ് ആവിക്കപ്പൽ (റംഗൂൺ) ദക്ഷിണ ചൈനാക്കടലിനു കുറുകേ.
13 ദിനങ്ങൾ ഹോങ്കോങ്ങ് മുതൽ യോകോഹാമ , ജപ്പാൻ ആവിക്കപ്പൽ (കർനാട്ടിക്) ദക്ഷിണ ചൈനാക്കടൽ, കിഴക്കൻ ചൈനാക്കടൽ, ശാന്തസമുദ്രം എന്നിവയ്ക്കു കുറുകേ.
06 ദിനങ്ങൾ യോകോഹാമ മുതൽ സാൻ ഫ്രാൻസിസ്കോ , അമേരിക്കൻ ഐക്യനാടുകൾ.
ആവിക്കപ്പൽ (ദ ജനറൽ ഗ്രാൻറ്) ശാന്തസമുദ്രത്തിനു കുറുകേ.
22 ദിനങ്ങൾ സാൻ ഫ്രാൻസിസ്കോ മുതൽ ന്യൂയോർക്ക് നഗരം , അമേരിക്കൻ ഐക്യനാടുകൾ.
തീവണ്ടി 07 ദിനങ്ങൾ ന്യൂയോർക്ക് മുതൽ ലണ്ടൻ ആവിക്കപ്പൽ (ചൈന) അറ്റ്ലാൻറിക് മഹാസമുദ്രത്തിനു കുറുകേ ലിവർപൂളിലേയ്ക്ക് തീവണ്ടി വഴി.
9 ദിനങ്ങൾ ആകെ 80 ദിനങ്ങൾ Map of the trip യാത്രയുടെ ഭൂപടം ↑ Archived December 2, 2006, at the Wayback Machine .
എറ്റോനോജെസ്ട്രൽ
സ്ത്രീകൾക്ക് ഗർഭനിരോധന മാർഗ്ഗമായി ഉപയോഗിക്കുന്ന ഒരു മരുന്നാണ് എറ്റോനോജെസ്ട്രൽ .
ഇംഗ്ലീഷ്: Etonogestrel.
ദീർഘകാല ഗർഭനിരോധനം നടക്കും എന്നതാണിതിനുള്ള പ്രത്യേകത
നെക്‌സ്‌പ്ലാനോൺ, ഇംപ്ലാനോൺ എന്നീ ബ്രാൻഡ് നാമങ്ങൾക്ക് കീഴിൽ കൈയുടെ മുകൾഭാഗത്തെ ചർമ്മത്തിന് കീഴിൽ സ്ഥാപിച്ചിരിക്കുന്ന ഇംപ്ലാന്റായും, ഈസ്ട്രജൻ എന്ന എഥിനൈൽസ്‌ട്രാഡിയോളുമായി സംയോജിപ്പിച്ച്, നുവാരിംഗ്, സർക്കിൾ എന്നീ ബ്രാൻഡ് നാമങ്ങളിൽ യോനി വളയമായും ഇത് ലഭ്യമാണ്.
എറ്റോനോജെസ്ട്രൽ ഗർഭനിരോധന മാർഗ്ഗമായി ഫലപ്രദമാണ്, കൂടാതെ അഞ്ച് വർഷത്തേക്ക് ഫലപ്രാപ്തി കാണിക്കുന്ന ചില ഡാറ്റകൾക്കൊപ്പം കുറഞ്ഞത് മൂന്നോ നാലോ വർഷമെങ്കിലും നീണ്ടുനിൽക്കും.
നീക്കം ചെയ്തതിനുശേഷം, ഗർഭധാരണശേഷി വേഗത്തിൽ തിരിച്ചെത്തുന്നു.
റഫറൻസുകൾ ↑ ↑ ↑ 1 2 3 4 5 6 1 2 3 4 5 ↑ ↑ 1 2 ↑ 1 2 ↑ ↑ ↑ ↑
എറ്റിമോളജി
വാക്കുകളുടെ ചരിത്രത്തെ പഠിക്കുന്ന സങ്കേതമാണ് എറ്റിമോളജി ( etymology / ˌ ɛ t ɪ ˈ m ɒ l ə dʒ i / ) .
ഒരു വാക്കിന്റെ എറ്റിമോളജി എന്നാൽ ആ വാക്കിന്റെ ഉദ്ഭവം, ചരിത്രത്തിൽ അതിൽ വന്ന മാറ്റങ്ങൾ, വികാസം  എന്നിവയൊക്കെ ഉദ്ദേശിക്കപ്പെടുന്നു.
മുൻ കാലഘട്ടങ്ങളിൽ വാക്കുകൾ എങ്ങനെ ഉപയോഗിച്ചു, അർത്ഥത്തിലും രൂപത്തിലും അവ എങ്ങനെ വികസിച്ചു, അല്ലെങ്കിൽ എപ്പോൾ, എങ്ങനെ ഭാഷയിൽ പ്രവേശിച്ചു എന്നതിനെക്കുറിച്ചുള്ള അറിവ് ശേഖരിക്കുക എന്നതൊക്കെ ഇതിൽ പരിശോധിക്കപ്പെടുന്നു.
നീണ്ട കാലത്തെ ലിഖിതചരിത്രമുള്ള ഭാഷകളെ സംബന്ധിച്ചേടത്തോളം ലിഖിതങ്ങളെയും ഭാഷയെക്കുറിച്ച എഴുത്തുകളെയും എറ്റിമോളജിസ്റ്റുകൾ ആശ്രയിക്കുന്നു.
നേരിട്ട് വിവരങ്ങൾ കിട്ടാൻ പ്രയാസമുള്ളവയിൽ താരതമ്യ ഭാഷാശാസ്ത്രത്തിന്റെ രീതികളും ഇവർ ഉപയോഗപ്പെടുത്തുന്നു.
എറ്റിയോകോളേനെഡൈയോൺ ഇംഗ്ലീഷ് വിലാസം https://ml.wikipedia.org/wiki/Etiocholanedione
എറ്റിയോകോളേനെഡൈയോൺ , 5β-ആൻഡ്രോസ്റ്റീനഡയോൺ അല്ലെങ്കിൽ എറ്റിയോകൊലേൻ-3,17-ഡൈയോൺ എന്നും അറിയപ്പെടുന്നു.
ഇംഗ്ലീഷ്: Etiocholanedione.
ഇത് സ്വാഭാവികമായി ഉണ്ടാകുന്ന ഒരു എറ്റിയോകൊളേൻ (5β-ആൻഡ്രോസ്റ്റേൻ) സ്റ്റിറോയിഡ് ആണ്.
കൂടാതെ ടെസ്റ്റോസ്റ്റിറോൺ, ഡൈഹൈഡ്രോറ്റെസ്റ്റോസ്റ്റീറോൺ.
അഥവാ ആൻഡ്രോസ്റ്റനേഡിയോണിന്റെ (5α-ആൻഡ്രോസ്റ്റനേഡിയോൺ) C5 എപ്പിമർ ആണ്.
മറ്റ് 5β-കുറച്ച സ്റ്റിറോയിഡുകൾ പോലെ ആൻഡ്രോജെനിക് പ്രവർത്തനം ഇല്ലെങ്കിലും, എറ്റിയോകോളേനെഡൈയോണിനു അതിന്റേതായ ചില ജൈവ പ്രവർത്തനങ്ങളുണ്ട്.
സംയുക്തത്തിന് വിവിധ മോഡലുകളിൽ ശക്തമായ ഹെമറ്റോപോയിറ്റിക്(രക്തനിർമ്മാണം) ഇഫക്റ്റുകൾ ഉണ്ടെന്ന് കണ്ടെത്തിയിട്ടുണ്ട്.
കൂടാതെ, 1993-ൽ മനുഷ്യരിൽ നടത്തിയ ദ്വന്ദ-അന്ധമായ, പ്ലേസിബോ നിയന്ത്രിത ക്ലിനിക്കൽ പഠനത്തിൽ, മൃഗങ്ങളിലും മനുഷ്യരിലും ശരീരഭാരം കുറയ്ക്കാൻ ഇത് പ്രോത്സാഹിപ്പിക്കുന്നുവെന്ന് കണ്ടെത്തി.
ഈ ഫലങ്ങൾ DHEA യുടെ ഫലത്തിന് സമാനമാണെന്ന് പറയപ്പെടുന്നു.
ഡിഎച്ച്ഇഎയിൽ നിന്ന് വ്യത്യസ്തമായി, ആൻഡ്രോജൻ, ഈസ്ട്രജൻ തുടങ്ങിയ സ്റ്റിറോയിഡ് ഹോർമോണുകളിലേക്ക് എറ്റിയോകോളനേഡിയോൺ മെറ്റബോളിസ് ചെയ്യാൻ കഴിയില്ല.
എറ്റിനെ പാസ്കൽ ടാഷെ ഇംഗ്ലീഷ് വിലാസം https://ml.wikipedia.org/wiki/Etienne_Paschal_Tache എറ്റിനെ പാസ്കൽ ടാഷെ
കനേഡിയൻ കോൺഫെഡറേഷൻ രൂപവത്കരിക്കുന്നതിൽ പ്രധാന പങ്കുവഹിച്ച രാഷ്ട്രീയ നേതാവാണ് എറ്റിനെ പാസ്കൽ ടാഷെ .
ക്യൂബെക് പ്രവിശ്യയിൽ 1795 സെപ്റ്റംബർ 5-ന് ഇദ്ദേഹം ജനിച്ചു .
ക്യുബെക് സെമിനാരിയിലായിരുന്നു ആദ്യകാല വിദ്യാഭ്യാസം.
ലാവൽ യൂണിവേഴ്സിറ്റിയിൽ വൈദ്യപഠനം നടത്തുകയും നാട്ടിൽ വൈദ്യവൃത്തിയിൽ ഏർപ്പെടുകയും ചെയ്തു.
പിന്നീട് ഇദ്ദേഹം രാഷ്ട്രീയരംഗത്തു പ്രവേശിച്ചു.
യുണൈറ്റഡ് കാനഡ ലെജിസ്ലേച്ചറിൽ ലിസ്ലെറ്റ് മണ്ഡലത്തിൽനിന്നും 1841 മുതൽ 1846 വരെ ഇദ്ദേഹം അംഗമായിരുന്നു.
1848 മുതൽ 1864 വരെ ലെജിസ്ലേറ്റിവ് കൗൺസിലിൽ അംഗമായിരുന്നിട്ടുണ്ട്.
ഇക്കാലത്ത് സ്പീക്കറായും മന്ത്രിയായും സേവനമനുഷ്ഠിച്ചു.
1856-ൽ ഇദ്ദേഹം ഉപപ്രധാനമന്ത്രിയായി.
1858-ൽ ടാഷെയ്ക്ക് നൈറ്റ് പദവി ലഭിച്ചു.
കോൺഫെഡറേഷൻ ലക്ഷ്യമാക്കി രൂപവത്കരിച്ച കൂട്ടുകക്ഷി മന്ത്രിസഭയിൽ 1864-ൽ ഇദ്ദേഹം ഉപപ്രധാനമന്ത്രിയായി പ്രവർത്തിച്ചു.
ഇതോടൊപ്പംതന്നെ കോൺഫെഡറേഷൻ രൂപവത്കരിക്കുന്നതിനായി സംഘടിപ്പിച്ച ക്യൂബെക് സമ്മേളനത്തിന്റെ (1864) അദ്ധ്യക്ഷപദവിയും ഇദ്ദേഹത്തിൽ നിക്ഷിപ്തമായിരുന്നു.
എന്നാൽ കോൺഫെഡറേഷൻ ലക്ഷ്യപ്രാപ്തിയിലെത്തുന്നതിനുമുമ്പുതന്നെ 1865 ജൂലൈ 30-ന് ഇദ്ദേഹം ക്യുബെക്കിൽ മരണമടഞ്ഞു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ എറ്റിനെ പാസ്കൽ ടാഷെ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
എറ്റ്ന അഗ്നിപർ‌‌വതം ഇംഗ്ലീഷ് വിലാസം https://ml.wikipedia.org/wiki/Mount_Etna എറ്റ്ന സമതലത്തിൽ നിന്നുള്ള കാഴ്ച്ച്
സിസിലിയുടെ കിഴക്കേതീരത്തുള്ള ഒരു സജീവ അഗ്നിപർവതമാണ് എറ്റ്ന .
സിസിലിയിലെ ജനങ്ങൾ ഈ പർ‌‌വതത്തെ മോങ്ഗിബെലോ എന്നു വിളിക്കുന്നു.
3,263 മീറ്റർ പൊക്കമുള്ള (1971) എറ്റ്ന യൂറോപ്പിലെ സജീവ അഗ്നിപർ‌‌വതങ്ങളിൽ ഏറ്റവും ഉയരം കൂടിയതാണ്.
സജീവങ്ങളായ ഇതര അഗ്നിപർ‌‌വതങ്ങളുടേതുപോലെ എറ്റ്നയുടെ ഉയരത്തിലും ഏറ്റക്കുറച്ചിലുകൾ ഉണ്ടായിട്ടുണ്ട്.
540 ലക്ഷം വർഷം പഴക്കമുള്ള ഇയോസീൻ മണൽക്കല്ലുകളും ചുണ്ണാമ്പുകല്ലുകളും ആണ് ഈ പർ‌‌വതത്തിന്റെ അടിത്തട്ടിലുള്ളത്.
ഇവയ്ക്കുമുകളിൽ പ്ലീസോറ്റോസീൻ ഘട്ടത്തിലേതായ മാൾ, പ്ലാസ്റ്റിക് കളിമണ്ണ് തുടങ്ങിയ ശിലാപടലങ്ങൾ ഉണ്ട്.
70 ലക്ഷം വർഷത്തിലേറെ പ്രായമില്ലാത്ത ഈ ശിലകൾ പ്രാക്കാലത്ത് സമുദ്രത്തിനടിയിൽ ആയിരുന്നു എന്ന്  തെളിയിക്കപ്പെട്ടിരിക്കുന്നു.
ഭൂവിജ്ഞാനപരമായ ലക്ഷ്യങ്ങൾ സൂചിപ്പിക്കുന്നത് എറ്റ്ന 25 ലക്ഷം വർഷമുമ്പ്, ടെർഷ്യറി യുഗത്തിന്റെ അന്ത്യപാദം മുതൽക്കേ സജീവമായി തുടർന്നു പോരുന്നുവെന്നാണ്.
പക്ഷിവീക്ഷണം കമ്പ്യൂട്ടർ ചിത്രം
കുറഞ്ഞപക്ഷം രണ്ടുവിലമുഖങ്ങളെങ്കിലും ഇതിനുണ്ട്.
പാർശ്വവിലമുഖങ്ങളിലൂടെ ഉദ്ഗാരങ്ങളുണ്ടായി രൂപം കൊണ്ടതെന്നു കരുതാവുന്ന സ്തൂപാകാരങ്ങളായ മലകൾ പർ‌‌വതസാനുക്കളിൽ നിരവധിയാണ്.
ഇപ്പോഴത്തെ പർ‌‌വതം മേൽ സൂചിപ്പിച്ച രണ്ട് വിലമുഖങ്ങളിലൂടെ ഉണ്ടായ ലാവാപ്രവാഹത്തിന്റെയും അഗ്നിപർ‌‌വത പ്രവർത്തനത്തിന്റെ ഭാഗമായ അധിവർദ്ധനത്തിന്റെയും ഫലമായി രൂപം കൊണ്ടതാണ്.
പ്രധാന പർ‌‌വതത്തിന്റെ കിഴക്കുഭാഗത്ത് അടിവാരത്തായി കാണുന്ന അഗാധമായ ചുരം പ്രവർത്തനം നിലച്ച മറ്റൊരു വിലമുഖമാണ്.
വാലിദെൻ ബോവെ എന്നു വിളിക്കുന്ന ഈ ചുരത്തിന്റെ വ്യാസം 5 കിലോ മീറ്ററും താഴ്ച്ച 600 മുതൽ 1,200 വരെ മീറ്ററുമാണ്.
1669 ലെ സ്പോടനത്തിൽ പ്രധാനപർ‌‌വതത്തിന്റെ ശീർഷം ഇടിഞ്ഞുതാണതിന്റെ ഫലമായി 2,440 മീറ്റർ വ്യാസമുള്ള ഒരു ക്രേറ്റർ തടാകം സൃഷ്ടിക്കപ്പെടുന്നു.
അതിനു ശേഷം 1955-ൽ മാത്രമാണ് പർ‌‌വതശീർഷത്തിൽ നിന്നും ഉദ്ഗരം ഉണ്ടായിട്ടുള്ളത്.
20-ം നൂറ്റാണ്ടിലെ മറ്റെല്ലാ സ്ഫോടനങ്ങളും തന്നെ പർ‌‌വത്തിന്റെ പാർശ്വങ്ങളിലുള്ള വിലമുഖങ്ങളിലൂടെ ആയിരുന്നു.
1971 ലുണ്ടായ താരതമ്യേന  ദുർബലമായ സ്പോടനം ആദ്യം ശീർഷഭാഗത്തു നിന്നായിരുന്നുവെങ്കിലും പിന്നിട് വിലമുഖത്തിന്റെ സ്ഥാനം പർ‌‌വതത്തിന്റെ ചരിവിലേക്ക് മാറുകയുണ്ടായി ചരിത്രം എറ്റ്ന ഒരു സാറ്റ്ലൈറ്റ് വീക്ഷണം.
' ഞാൻ എരിയുന്നു' എന്ന് അർത്ഥം വരുന്ന എയ്റ്റ്നേ (Aitne) എന്ന ഗ്രീക്കുപദത്തിൽ നിന്നാണ് എറ്റ്നയുടെ നിഷ്പത്തി.
ഈ പർ‌‌വതത്തെ സംബന്ധിച്ച  പല ഐതിഹ്യങ്ങളും യവനർക്കിടയിൽ പ്രചരിച്ചിരുന്നു.
പർ‌‌വതത്തിനടിയിൽ ശയിക്കുന്ന ടൈഫോൺ എന്ന രാക്ഷസൻ ഇടം‌‌വലം തിരിയുന്നതു മൂലമാണ് എറ്റ്നാ മേഖലയിൽ ഭൂചലനം ഉണ്ടാകുന്നതെന്ന് അവർ വിശ്വസിച്ചിരുന്നു.
യുദ്ധദേവനായ ഹിഫെസ്‌‌റ്റസ്‌‌സി (വൾക്കൻ) ന്റെ ഉലയാണ് ഈ അഗ്നിപർ‌‌വതമെന്നും പർ‌‌വതത്തിന്റെ അന്തർഭാഗം സൈക്ലോപ്സ് എന്നറിയപ്പെട്ടിരുന്ന ഒറ്റക്കണ്ണുള്ള രക്ഷസുകളുടെ താവളമാണെന്നും മറ്റും വിശ്വസിക്കപ്പെട്ടിരുന്നു.
പ്രാചീന കവികളുടെ രചനകളിൽ എറ്റ്നയുടെ സ്ഫോടനം സംബന്ധിച്ച പ്രതിപാദ്യങ്ങൾ കാണാം.
ബി. സി. 1500 മുതൽ എ. ഡി. 1971 വരെയുള്ള കാലത്തിനിടയിൽ 109 സ്പോടനങ്ങൾ ഉണ്ടായതായി രേഖപ്പേടുത്തിയിട്ടുണ്ട്.
1669-ലാണ് അറിയപ്പെട്ടിട്ടുള്ളതിൽ ഏറ്റവും വിനാശകരമായ സ്ഫോടനം ഉണ്ടായത്.
ഇതിന്റെ ഫലമായി കാറ്റാന്യ നഗരത്തിന്റെ പശ്ചിമാർധവും പന്ത്രണ്ടോളം ഗ്രാമങ്ങളും പൂർണമായും നശിച്ചു.
സാമ്പത്തിക പ്രാധാന്യം എറ്റ്ന സാറ്റലൈറ്റ് ചിത്രം.
എറ്റ്നയുടെ സാനുപ്രദേശങ്ങൾ സാമാന്യം ജനസാന്ദ്രമായ അധിവാസ മേഖലകളാണ്.
ആണ്ടിൽ അഞ്ചുതവണയോളം വിളവിറക്കാം എന്നപ്രത്യേകത ഇവിടത്തെ നിലങ്ങൾക്കുണ്ട്.
മുന്തിരി , ഒലീവ്, നാരകം , ആപ്പിൾ , ചെറി , പിസ്റ്റാഷ്യോ, ഹാസെൽനട്ട് തുടങ്ങിയ ഫലവർഗങ്ങളാണ് ഇവിടത്തെ മുഖ്യവിളകൾ.
ചെസ്റ്റ്നട്ട്, ബീച്ച്, ഓക്, പൈൻ, ബെർച്ച് തുടങ്ങിയ സമ്പത്പ്രധാനമായ വൃക്ഷങ്ങൾ സമൃദ്ധമായി വളരുന്നു.
എറ്റ്നയുടെ മറ്റൊരു ദൃശ്യം.
19-ം നൂറ്റാണ്ടിൽതന്നെ എറ്റ്നയെസംബന്ധിച്ച ശാസ്ത്രീയ പഠനങ്ങൾ ആരംഭിച്ചു.
ഇതിനായി കാറ്റാന്യ, കാസാഎറ്റ്നാ, കാന്റനീറ എന്നിവിടങ്ങളിൽ നിരീക്ഷണ നിലയങ്ങൾ പ്രവർത്തിച്ചുവരുന്നു.
ഹാഡ്രിയൻ ചക്രവർത്തിയുടെ പർ‌‌വതാരോഹണത്തിന്റെ സ്മാരകമായി റോമക്കാർ പണിയിച്ചിരുന്ന ഫിലസോഫോ മന്ദിരം ഇപ്പോൾ ജിർണാവസ്ഥയിലാണ്.
അഗ്നിപർ‌‌വത വിജ്ഞാനത്തിന് മുതൽകൂട്ടുകളായി തീർന്നിട്ടുള്ള പൽ പഠനങ്ങളും എറ്റിനയെ കേന്ദ്രീകരിച്ചാണ് നടന്നിട്ടുള്ളത്.
അവലംബം ↑ http://en.wikipedia.org/wiki/Mount_Etna Mount Etna ↑ http://www.mlahanas.de/Greeks/LX/MountEtna.html Mount Etna ↑ http://kids.britannica.com/comptons/article-9274219/Mount-Etna Mount Etna ↑ http://geology.com/volcanoes/etna/ Mount Etna - Italy ↑ http://www.mountetna.net/ Etna volcano tour ↑ http://www.bestofsicily.com/etna.htm Europe's greatest natural wonder പുറത്തേക്കുള്ള കണ്ണികൾ http://sicilyguide.com/what-to-do/mount-etna/ Mount Etna http://www.solcomhouse.com/etna.htm Archived 2010-02-23 at the Wayback Machine .
Mount Etna വീഡിയോ http://www.aitnemed.com/index.php?option=com_content task=category sectionid=1 id=25 Itemid=54 Video Eruzione 2006
കാസി ജലീൽ അബ്ബാസി ഇംഗ്ലീഷ് വിലാസം https://ml.wikipedia.org/wiki/Kazi_Jalil_Abbasi
കാസി ജലീൽ അബ്ബാസി ഇന്ത്യയുടെ സ്വാതന്ത്ര്യസമര സേനാനിയും ഇന്ത്യയുടെ ഏഴാം ലോക്സഭയും 8-ാം ലോക്സഭാംഗവും ആയിരുന്നു.
അദ്ദേഹം ഉത്തർപ്രദേശിലെ ഡോമരിയഗഞ്ച് മണ്ഡലത്തെ പ്രതിനിധീകരിച്ച് കോൺഗ്രസ് (ഐ) രാഷ്ട്രീയ പാർട്ടിയിലെ അംഗമായിരുന്നു.
വിദ്യാഭ്യാസവും പശ്ചാത്തലവും
അബിഗസി ബി.എയും എൽ.എൽ.ബി ബിരുദവും അലിഗഢ് മുസ്ലിം യൂണിവേഴ്സിറ്റി, അറബി കോളേജ് (ഡൽഹിൽ), ലക്നൗ സർവ്വകലാശാല എന്നിവിടങ്ങളിൽ പഠിച്ചിരുന്നു.1937- ൽ അലിഗഢ് മുസ്ലിം യൂണിവേഴ്സിറ്റിയിൽ രാഷ്ട്രീയ പ്രവർത്തനങ്ങളിൽ ഏർപ്പെടാൻ ജലീലിനെ പുറത്താക്കി.
1940 ഡിസംബർ 17 ന് ഇന്ത്യയുടെ പ്രതിരോധ വകുപ്പിന്റെ 38 ാം വകുപ്പുപ്രകാരം ലക്നൗവിൽ അദ്ദേഹം അറസ്റ്റിലായി.
ഒരു വലിയ എഴുത്തുകാരൻ കൂടിയായിരുന്നു അദ്ദേഹം .
ആത്മകഥയായ "ക്യാ ദിൻ ദ" അദ്ദേഹത്തിന്റെ ജീവിതത്തെക്കുറിച്ച് വിശദമായ വിവരണം നൽകുന്നു.
പോസ്റ്റുകൾ # From To Position 01 1971 1974 ഉത്തർപ്രദേശ് സഹമന്ത്രി 02 1956 1968 ,പ്രസിഡന്റ്, ഡിസ്ട്രിക്റ്റ് കോൺഗ്രസ് കമ്മിറ്റി ബസ്തി 03 1980 Date ,  പ്രസിഡന്റ്, ഡിസ്ട്രിക്റ്റ് കോൺഗ്രസ് കമ്മിറ്റി ബസ്തി 04 1946 Date ഉത്തർപ്രദേശ് കോൺഗ്രസ് കമ്മിറ്റി അംഗം , 05 1962 Date അഖിലേന്ത്യാ കോൺഗ്രസ് കമ്മിറ്റി അംഗം 06 1962 Date പ്രസിഡന്റ്, റാഫി അഹമ്മദ് കിദ്വായി മെമ്മോറിയൽ ട്രസ്റ്റ്, ബസ്തി 07 1962 Date നെഹ്റു ലിറ്റററി അസോസിയേഷൻ, ലക്നൗ 08 1962 1974 അംഗം, ഉത്തർപ്രദേശ് നിയമനിർമ്മാണ സഭ 09 1980 1984 ഏഴ് ലോക്സഭാ അംഗം 10 1984 1989 എട്ടാം ലോകസഭാ അംഗം ഇതും കാണുക List of members of the 15th Lok Sabha of India അവലംബങ്ങൾ ബാഹ്യ ലിങ്കുകൾ
Kya Din They-Kazi Jalil's Autobiography published by him in 1985-Presentation: Rashid Ashraf Archived 2014-01-10 at the Wayback Machine .
കാസി നസ്രുൾ ഇസ്‌ലാം ഇംഗ്ലീഷ് വിലാസം https://ml.wikipedia.org/wiki/Kazi_Nazrul_Islam
ബംഗാളിൽ നിന്നുമുള്ള കവിയും, എഴുത്തുകാരനും, സംഗീതജ്ഞനും വിപ്ലവകാരിയുമായിരുന്നു കാസി നസ്രുൾ ഇസ്ലാം (ജനനം 24 മേയ് 1899 – മരണം 29 ഓഗസ്റ്റ് 1976).
നസ്രുളിന്റെ രാഷ്ട്രീയ നിലപാടുകളും, സാമൂഹ്യപ്രവർത്തനങ്ങളും അദ്ദേഹത്തിന് വിമത കവി എന്നൊരു പേരു നേടിക്കൊടുത്തു.
നസ്രുൾ ബംഗാളിന്റെ ദേശീയ കവിയായി അറിയപ്പെടുന്നു.
ബ്രിട്ടീഷ് സൈന്യത്തിൽ ജോലിക്കു ചേർന്നു, ഒന്നാം ലോകമഹായുദ്ധത്തിനുശേഷം അവിടെ നിന്നും പിരിഞ്ഞ നസ്രുൾ ഒരു പത്രപ്രവർത്തകനായി കൽക്കട്ടയിൽ ജോലി നോക്കി.
തന്റെ കവിതകളിലൂടെ വിപ്ലവത്തിന് ആഹ്വാനം ചെയ്യുക വഴി, ബ്രിട്ടീഷുകാരുടെ നോട്ടപ്പുള്ളിയായി മാറി.
ഇന്ത്യൻ സ്വാതന്ത്ര്യ സമരപ്രസ്ഥാനത്തിനു വേണ്ടി പ്രവർത്തിച്ച് ബ്രിട്ടീഷുകാരുടെ തടങ്കലിലായി.
തടങ്കലിൽ വെച്ച് ഡിപോസിഷൻ ഓഫ് എ പൊളിറ്റിക്കൽ പ്രിസണർ എന്നൊരു പുസ്തകം രചിച്ചു.
ബംഗ്ലാദേശിന്റെ വിമോചന സമരത്തിന് നസ്രുളിന്റെ കൃതികൾ വളരെയധികം സ്വാധീനം ചെലുത്തിയിട്ടുണ്ട്.
1928 മുതൽ 1932 വരെ എച്ച്.എം.വി ഗ്രാമഫോൺ കമ്പനിയിൽ കവിതയെഴുത്തുകാരനായി ജോലി നോക്കി.
1960 ൽ ഭാരത സർക്കാർ പരമോന്നത സിവിലിയൻ ബഹുമതിയാ പദ്മഭൂഷൺ സമ്മാനിക്കുകയുണ്ടായി.
1974 ൽ ധാക്കാ സർവ്വകലാശാല ഡോക്ടർ ഓഫ് ലിറ്ററേച്ചർ ബിരുദം നൽകി ആദരിച്ചു.
ഗ്രാമഫോൺ കമ്പനിക്കു വേണ്ടി എഴുതിയതുൾപ്പടെ ഏതാണ്ട് 4000 ഓളം ഗാനങ്ങൾ നസ്രുൾ രചിച്ചിട്ടുണ്ട്.
ഇവ പൊതുവേ നസ്രുൾ ഗീതി എന്നറിയിപ്പെടുന്നു.
തന്റെ 43 ആമത്തെ വയസ്സിൽ അദ്ദേഹത്തിന്റെ ശബ്ദം നഷ്ടപ്പെടുകയും, ഓർമ്മ നഷ്ടപ്പെടുക തുടങ്ങിയ അസുഖങ്ങൾ കൊണ്ട് വലഞ്ഞിരുന്നു.
1976  ഓഗസ്റ്റ് 29 ന് കാസി നസ്രുൾ ഇസ്ലാം അന്തരിച്ചു.
ബംഗാൾ പ്രവിശ്യയിലെ ചുരുലിയ ഗ്രാമത്തിലാണ് കാസി ജനിച്ചത്.
ഈ പ്രദേശം ഇപ്പോൾ ഇന്ത്യയിലെ പശ്ചിമബംഗാളിലാണ്.
പ്രതാപികളായിരുന്ന തലുക്ദർ കുടുംബത്തിലാണ് നസ്രുൾ ജനിച്ചത്.
പിതാവ് കാസി ഫക്കീർ അഹമ്മദ് അടുത്തുള്ള പള്ളിയിലെ ഇമാമായിരുന്നു.
മാതാവ് സഹീദ ഖാതൂൻ.
രണ്ട് സഹോദരന്മാരും, ഒരു സഹോദരിയുമാണ് നസ്രുളിനുണ്ടായിരുന്നത്.
അടുത്തുള്ള പള്ളിയോടു ചേർന്ന മദ്രസ്സയിലായിരുന്നു നസ്രുളിന്റെ പ്രാഥമിക വിദ്യാഭ്യാസം.
ഇസ്ലാമിക തത്ത്വചിന്തയിലും, ദൈവകശാസ്ത്രത്തിലും നസ്രുളിന് താൽപര്യമുണ്ടായിരുന്നു.
1908 ൽ പിതാവിന്റെ മരണത്തോടെ, കുടുംബത്തിന്റെ ചുമതല നസ്രുളിലായി.
പിതാവിന്റെ ജോലിയായിരുന്നു പള്ളി ഇമാമിന്റെ തൊഴിൽ നസ്രുൾ ഏറ്റെടുത്തു.
ഇതു കൂടാതെ സമീപത്തുള്ള സ്കൂളിലെ അദ്ധ്യാപകരെ സഹായിക്കുക കൂടി ചെയ്തിരുന്നു.
തന്റെ അമ്മാവനായിരുന്ന ഫസലിന്റെ നേതൃത്വത്തിലുള്ള ഒരു നാടോടി നാടക സംഘത്തിൽ ആകൃഷ്ടനായി നസ്രുൾ അവരോടൊപ്പം കൂടി.
അവരോടൊപ്പം യാത്രചെയ്തും, അഭിനയം പഠിച്ചും, നാടകങ്ങൾക്ക് ഗാനങ്ങൾ രചിച്ചും നസ്രുൾ കലാജീവിതത്തിന്റെ ഭാഗമാവുകയായിരുന്നു.
നസ്രുൾ ഇക്കാലയളവിൽ സംസ്കൃതവും , ബംഗാളിയും പഠിച്ചു.
1910 ൽ നാടകസംഘത്തിൽ നിന്നും വേർപെട്ട് ഒരു വിദ്യാലയത്തിൽ പഠനം മുഴുമിക്കാനായി ചേർന്നു.
അവിടെ നിന്നും മറ്റൊരു ഇംഗ്ലീഷ് മീഡിയം സ്കൂളിലേക്കു മാറുകയും ചെയ്തു.
സ്കൂളിലെ ഫീസ് കൊടുക്കാൻ കഴിയാതായപ്പോൾ അവിടെ നിന്നും പോരുകയും, ഒരു ബേക്കറിയിൽ പാചകക്കാരനായി ജോലിക്കു ചേരുകയും ചെയ്തു.
പത്താം ക്ലാസ്സു വരെ പഠിച്ചുവെങ്കിലും, മെട്രിക്കുലേഷൻ പരീക്ഷക്കിരിക്കുവാൻ കാസിക്ക് കഴിഞ്ഞിരുന്നില്ല, പകരം തന്റെ പതിനേഴാമത്തെ വയസ്സിൽ  കാസി പട്ടാളത്തിൽ ചേരുകയാണുണ്ടായത്.
രാഷ്ട്രീയത്തിനോടുള്ള അടങ്ങാത്ത അഭിനിവേശം കൊണ്ടാണ്  കാസി പട്ടാള ഉദ്യോഗം തിരഞ്ഞെടുത്തത്.
49 ആം ബംഗാൾ റെജിമെന്റിന്റെ ഭാഗമായ  കാസി കറാച്ചിയിൽ ജോലി ചെയ്യുന്ന സമയത്താണ് കവിതകളും, ഗദ്യങ്ങളും എഴുതി തുടങ്ങുന്നത്.
ശരത്ചന്ദ്ര ചതോപാധ്യായേയും , രബീന്ദ്രനാഥ ടാഗോറിനേയും കൂടുതലായി വായിക്കുന്നത് ഇക്കാലഘട്ടത്തിലാണ്.
പേർഷ്യൻ എഴുത്തുകാരായിരുന്ന ഒമർ ഖയ്യാം, ഹാഫിസ്, റുമി തുടങ്ങിയവരുടെ കൃതികളും  കാസി വായിച്ചിരുന്നു.
1919 മെയ് മാസത്തിലാണ് കാസിയുടെ ആദ്യത്തെ കൃതി പ്രസിദ്ധീകരിക്കുന്നത്.
വാഗാബോണ്ടിലെ ജീവിതം എന്നതായിരുന്നു അദ്ദേഹത്തിന്റെ പ്രഥമ കൃതി.
1919 ജൂലൈയിൽ ബംഗ്ലാ മുസ്സൽമാൻ സാഹിത്യ പത്രികയിൽ കാസിയുടെ ആദ്യത്തെ കവിതയായ മുക്തി പ്രസിദ്ധീകരിച്ചു.
വിമത കവി
1920 ൽ  കാസി പട്ടാളത്തിൽ നിന്നും രാജിവെച്ച് കൽക്കട്ടയിൽ വന്നു ചേർന്നു.
ബംഗാളി മുസ്ലിം ലിറ്റററി സൊസൈറ്റിയിൽ ചേർന്ന  കാസി, ബന്ധൻ ഹാര (ബന്ധങ്ങളിൽ നിന്നുള്ള മോചനം) എന്ന തന്റെ പ്രഥമ നോവൽ 1920 ൽ പ്രസിദ്ധീകരിച്ചു.
ഇന്ത്യയുടെ സാംസ്കാരിക തലസ്ഥാനമായി മാറിയിരുന്ന കൽക്കട്ടയിലെ ക്ലബുകളിൽ  കാസി സ്ഥിരം സന്ദർശകനായിരുന്നു.
എഴുത്തുകാരേയും, കവികളേയും  കാസി അടുത്തു പരിചയപ്പെട്ടു.
പ്രസാധക രംഗത്തെ പ്രമുഖനായിരുന്ന അലി അക്ബർ ഖാന്റെ അനന്തരവളുമായി കാസിയുടെ വിവാഹം നിശ്ചയിക്കപ്പെട്ടു.
വിവാഹശേഷം  കാസി ദൗളത്പൂരിൽ തന്നെ സ്ഥിരതാമസമാക്കണമെന്ന് വിവാഹ കരാറിലെ നിബന്ധന കാസിയെ അസ്വസ്ഥനാക്കി.
വിവാഹവേദിയിൽ നിന്നും  കാസി ഇറങ്ങിപ്പോയി.
1922 ൽ തന്റെ പ്രശസ്തമായ കൃതിയായ ബിദ്രോഹി പ്രസിദ്ധീകരിച്ചു.
സാഹിത്യലോകത്തു  കാസി ആരാധനാ പാത്രമായെങ്കിലും, വിമത കവി എന്ന പേര് അദ്ദേഹത്തിനു ചാർത്തികൊടുക്കപ്പെട്ടു.
നസ്രുളിന്റെ ഭാഷയും സാഹിത്യവും പരക്കെ അംഗീകരിക്കപ്പെട്ടു.
യാദൃച്ഛികമായി അക്കാലത്തു ബ്രിട്ടീഷ് ഭരണത്തിനെതിരേ ഉയർന്നു വന്ന നിസ്സഹകരണ പ്രസ്ഥാനത്തിന്റെ വേഗത്തിനു ആക്കം കൂട്ടുന്നതിനും നസ്രുളിന്റെ കൃതികൾ സഹായമായിട്ടുണ്ട്.
ഇക്കാലഘട്ടത്തിൽ നസ്രുളിന്റേതായി ധാരാളം കൃതികൾ പുറത്തു വന്നു കൊണ്ടിരുന്നു.
ബാതേർ ധ്യാൻ എന്ന ചെറുകഥാ സമാഹാരം, അഗ്നീവന എന്ന കവിതാ സമാഹാരം എന്നിവ പ്രസിദ്ധീകരിച്ചത് ഇക്കാലഘട്ടത്തിലാണ്.
1922 ഓഗസ്റ്റ് 12 ന് നസ്രുൾ ധൂമകേതു എന്ന പേരിൽ ദ്വൈവാരിക പ്രസിദ്ധീകരണം ആരംഭിച്ചു.
വിമത കവി എന്ന പേരു നിലനിൽക്കെ തന്നെ നസ്രുൾ ബ്രിട്ടീഷുകാരുടെ നോട്ടപ്പുള്ളി കൂടിയായി.
ധൂമകേതുവിൽ പ്രസിദ്ധീകരിച്ച ഒരു കവിതയുടെ പേരിൽ പോലീസ് ധൂമകേതുവിന്റെ ഓഫീസ് റെയിഡു ചെയ്തു.
തന്റെ നിരപരാധിത്വം തെളിയിക്കാനായി നസ്രുളിന് ന്യായാധിപന്റെ മുന്നിൽ ദീർഘമായ വാദങ്ങൾ അവതരിപ്പിക്കേണ്ടി വന്നു.
ആദ്യമായി നസ്രുളിന് ജയിൽ വാസമനുഷ്ഠിക്കേണ്ടി വന്നു.
1923 ഏപ്രിൽ പതിമൂന്നിന് അദ്ദേഹത്തെ ഹൂഗ്ലി ജയിലിലേക്കു മാറ്റി.
ബ്രിട്ടീഷുകാരുടെ മോശം പെരുമാറ്റത്തിനെതിരേ നസ്രുൾ ജയിലിൽ നാല്പതു ദിവസത്തെ നിരാഹാരം അനുഷ്ഠിച്ചു.
1923 ഡിസംബറിൽ അദ്ദേഹം ജയിൽ മോചിതനായി.
ഇക്കാലയളവിൽ നസ്രുൾ ധാരാളം കവിതകൾ രചിച്ചിരുന്നുവെങ്കിലും, പിന്നീടതെല്ലാം ബ്രിട്ടീഷ് സർക്കാർ നിരോധിക്കുകയാണുണ്ടായത്.
ഖിലാഫത്ത് പ്രസ്ഥാനത്തേയും , ഇന്ത്യൻ നാഷണൽ കോൺഗ്രസ്സിന്റെ ബ്രിട്ടനോടുള്ള സമീപനത്തേയും നസ്രുൾ വളരെ ശക്തമായ ഭാഷയിൽ തന്നെ വിമർശിച്ചിരുന്നു.
കോൺഗ്രസ്സിന്റെ ബംഗാൾ യൂണിറ്റിൽ അംഗമായിക്കൊണ്ടാണ് നസ്രുൾ രാഷ്ട്രീയത്തിലേക്കു പ്രവേശിക്കുന്നത്.
കർഷക മുന്നേറ്റത്തിലൂടെ സ്വാതന്ത്ര്യ നേടിയെടുക്കാം എന്നു വിശ്വസിച്ചിരുന്ന സ്രാമിക് പ്രജാ സ്വരാജ് ദൾ എന്ന സംഘടനയിലും നസ്രുൾ അംഗമായിരുന്നു.
1925 ഡിസംബർ 16 ന് നസ്രുൾ ലങ്ങൾ എന്നൊരു പേരിൽ വാരിക ആരംഭിക്കുകയും, അതിന്റെ ചീഫ് എഡിറ്ററായി സ്ഥാനമേൽക്കുകയും ചെയ്തു.
പടിഞ്ഞാറൻ ബംഗ്ലാദേശിലുള്ള കോമില്ല എന്ന ഗ്രാമം സന്ദർശിക്കുന്ന വേളയിൽ നസ്രുൾ പ്രമീളാ ദേവി എന്ന ഹിന്ദു യുവതിയുമായി നേരത്തേ ഉണ്ടായിരുന്ന പരിചയം, പ്രണയത്തിലെത്തി ചേർന്നു.
1924 ഏപ്രിൽ 25 ന് അവർ വിവാഹിതരായി.
ബ്രഹ്മസമാജ പ്രവർത്തകയായിരുന്നു പ്രമീളാ ദേവിക്കും, മുസ്ലിം സമുദായക്കാരനായിരുന്ന നസ്രുളിനും ഈ വിവാഹം ഇരു സമുദായങ്ങളിലും ധാരാളം പ്രശ്നങ്ങളുണ്ടാക്കി.
1928 ൽ നസ്രുളിന്റെ അമ്മ മരണമടഞ്ഞു.
അടുത്ത വർഷം നസ്രുളിന്റെ രണ്ടാമത്തെ മകൻ വസൂരി രോഗം ബാധിച്ചു മരിച്ചു.
ആദ്യത്തെ മകൻ കൃഷ്ണ മുഹമ്മദ് പ്രായമെത്താതെ മരണത്തിനു കീഴടങ്ങി.
192 ൽ സവ്യസാചി എന്നൊരു മകനും, 1931 ൽ അനിരുദ്ധ എന്നൊരു മകനും കൂടി ഈ ദമ്പതികൾക്ക് ജനിച്ചു.
എന്നാലും, ആദ്യത്തെ മക്കളും മരണമേൽപ്പിച്ച ആഘാതത്തിൽ നിന്നും പെട്ടെന്നു കരകയറാൻ നസ്രുളിനായില്ല.
വിപ്ലവാത്മകമായ മേഖലയിൽ നിന്നും അദ്ദേഹത്തിന്റെ രചനകൾ പെട്ടെന്ന ആത്മീയ തലത്തിലേക്കു മാറുകയുണ്ടായി.
പ്രാർത്ഥനയെക്കുറിച്ചും, ഹജ്ജ് കർമ്മത്തെക്കുറിച്ചും , വ്രതാനുഷ്ഠാനത്തെക്കുറിച്ചുമെല്ലാമായി അദ്ദേഹത്തിന്റെ രചനകൾ.
ഹൈന്ദവ മുസ്ലീം മൂല്യങ്ങളെ കൂട്ടിച്ചേർത്ത് പുതിയ രചനാസങ്കേതം അദ്ദേഹം സൃഷ്ടിക്കുകയുണ്ടായി.
ഹൈന്ദവ-മുസ്ലിം സമുദായങ്ങളെ താത്വിക മൂല്യങ്ങളെ വെളിവാക്കുന്നതായി മാറി കാസിയുടെ രചനകൾ.
രാധാ - കൃഷ്ണ പ്രണയവും, ശിവനേക്കുറിച്ചും , സരസ്വതി , ലക്ഷ്മി ദേവിമാരെക്കുറിച്ചും നസ്രുൾ ധാരാളം കവിതകൾ എഴുതി.
അദ്ദേഹത്തിന്റെ രചനകളിൽ സ്ത്രീകളെക്കുറിച്ചുള്ള കാഴ്ചപ്പാടുകൾ ഹൈന്ദവ-മുസ്ലിം സമുദായത്തിലെ പണ്ഡിതരുടെ എതിർപ്പുകൾ ക്ഷണിച്ചു വരുത്തി.
1933 ൽ തന്റെ ഉപന്യാസങ്ങൾ ആധുനിക ലോക സാഹിത്യം എന്ന പേരിൽ നസ്രുൾ പ്രസിദ്ധീകരിക്കുകയുണ്ടായി.